runetrust/blame-folketinget-dk huggingface dataset:
Lars Løkke Rasmussen (V), 2013-12-17:
Når f.eks. en gennemsnitlig familie i Danmark med to børn betaler 38,5 pct. af deres lønindkomst i skatter og sociale bidrag, mens en tilsvarende familie på den anden side af Øresundsbroen slipper med 30,5 pct., har vi så gjort det godt nok?
Sandy Brinck (S), 2003-02-06:
Først til fru Eva Kjer Hansen: Der er flere høringssvar, som peger på, at det her har nogle momenter indbygget i sig om, at kommunerne kan eksportere sociale problemer, men det, der egentlig bekymrer mig mere, er de advarsler, der lyder om at hindre et incitament til at opfylde forpligtelsen til at have den nødvendige kapacitet.
Karina Lorentzen Dehnhardt (SF), 2020-12-03:
Men jeg vil alligevel høre ordføreren, om ordføreren ikke synes, at det er et problem, at produkter bliver designet med henblik på at få børn til at bruge mere tid på de her medier, end de måske oprindelig ville, og jagte likes og uploade flere ting, end de måske egentlig havde intentioner om, fordi produkterne nøder – nu bruger jeg ikke det engelske ord nudge, hvilket jeg tror glæder de tilstedeværende fra Dansk Folkeparti her i salen.
Carl Andersen (LA), 2025-11-06:
Jeg synes jo, det er et problem, at vi på den måde har et lokaldemokrati, hvor man ikke primært taler til danskere og folk, der har opnået dansk statsborgerskab og er grundlæggende vestligt sindede, men bliver nødt til at føje f.eks. personer, som har kønsopdelte vælgermøder, for at blive valgt.
Jeppe Kofod (S), 2020-10-21:
I forhold til det lægges der jo også i rådshenstillingen op til, at medlemslandene bør begrænse rejserestriktioner til regioner med høje smittetal – for som spørgeren er inde på, kan der være nogle regioner med meget højt smittetal – frem for at have en landebaseret tilgang, hvad mange har, og som vi har i dag fra dansk side.
Helge Adam Møller (KF), 2009-05-19:
Det var måske relevant, hvis vi prøvede at gribe lidt i egen barm, for den enkelte dansker, der måtte være utilfreds eller ikke synes, man fra Folketinget yder nok - man vil godt yde noget mere end 15,2 mia. kr. kunne jo godt yde en større indsats.
Maja Panduro (S), 2010-03-03:
Jeg vil gerne starte med at rose regeringen – det skal man jo også huske at gøre – og jeg vil sige, at jeg faktisk blev så glad, da jeg hørte, at der i regeringsgrundlaget stod, at nu ville man finde nogle indikatorer for, hvordan vi kan måle fattigdom i Danmark, for ligesom mange af de sociale organisationer og ligesom mange af landets aviser gjorde, opfattede jeg det, som om regeringen nu omsider var klar til at fastsætte en fattigdomsgrænse i Danmark.
Merete Riisager (LA), 2013-01-17:
Det er jo altid interessant, som ordføreren kan skyde selv fuldstændig afgørende diskussioner til hjørne med en lille sportsallegori og på den måde reducere os andre til en slags sportskommentatorer, som så må forsøge at afkode, hvad denne sportsallegori egentlig indbefatter.
Karen Hækkerup (S), 2006-01-19:
Socialdemokraterne er for så vidt enige med Enhedslisten og vel også med alle andre partier i Folketinget om, at vi ikke ønsker fytosteroler tilsat vores brød, heller ikke selv om det bliver mærket, og også vel vidende at Fødevarestyrelsen ikke har vurderet, at der var en tilstrækkelig sundhedsrisiko til, at man altså har kunnet gå op imod EU i denne sag.
Nicolai Wammen (S), 2003-12-12:
Vi mener, det er en måde at sørge for, at virksomhederne tager deres senioransvar alvorligt, så man også, selv om man er nået op i årene, har en mulighed for at blive på arbejdsmarkedet og ikke er den første, der ryger ud. I den forbindelse er vi ret optaget af, at denne regering ikke bare snakker om det, men også gør noget ved det, for det har nemlig ikke været tilfældet.
Ole Birk Olesen (LA), 2020-06-10:
Så eftersom der ikke er indkaldt til forhandlinger om, hvor mange penge der skal bruges i 2021 på infrastrukturinvesteringer, og eftersom der ikke har været forhandlinger om, hvordan pengene skal bruges i 2021 til infrastrukturinvesteringer, må vi formode, at regeringen simpelt hen har afsat nul kroner på sin finanslov for 2021 til infrastrukturinvesteringer.
Birthe Skaarup (DF), 2000-10-26:
Det er mennesker og deres liv, det handler om, så derfor må opgaven om lægernes uddannelse tages alvorligt, selv om vi er klar over, at der følger nogle økonomiske konsekvenser med. Dansk Folkeparti er positivt indstillet over for forslaget, fordi det som sagt lægger op til en forbedring af uddannelse og videreuddannelse af lægerne, men også fordi vi har brug for flere speciallæger, som forslaget lægger op til. Her vil jeg bemærke, at speciallægerne skal ind og rådgive et
Bjarne Corydon (S), 2012-12-04:
Det er en gennemgang, der har vist sig at tage længere tid end oprindelig planlagt, men jeg vil nu bede embedsmændene i Finansministeriet om at færdiggøre undersøgelsen, så den kan oversendes i forbindelse med udvalgsbehandlingen i forbindelse med det her forslag og indgå i vores drøftelser om den fremtidige ordning.
Joachim B. Olsen (LA), 2011-12-20:
For at bremse denne udvikling, som må siges at være ganske ude af proportioner, finder Liberal Alliance det af stor betydning, at Folketinget lever op til retsplejelovens revisionsbestemmelse, og at vi snarest muligt får en substantiel debat om, hvad et rimeligt overvågningsniveau ville være.
Villy Søvndal (SF), 2004-04-29:
jeg, loven siger - uden at det er anvendt én eneste gang, fordi amterne, som jo snart er væk, men så kommunerne eller hvem, der overtager, ikke vil anvende de her regler. Så synes jeg i virkeligheden, det er at svigte at henvise til nogle regler, vi har haft i 11 år, som ikke en eneste gang har været bragt i anvendelse, som om dét var svaret på det her.
Lars Dohn (EL), 2012-05-15:
Gør det ikke et vist indtryk, at de, der tilhører lavindkomstgrupperne i Danmark, har fået deres muligheder for at finde en bolig væsentligt indskrænket i de senere år, i og med at antallet af især de små boliger, der er til at betale, er indskrænket med omkring 40.000 boliger.
Thorkild B. Fransgaard (FP), 1999-03-16:
Arbejdstilsynet skal have en betydelig større rolle, end det har nu, idet tilsynet skal tildeles rollen som en uvildig instans, der skal skære igennem, såfremt der ikke kan opnås enighed ude på arbejdspladserne, altså ude på virksomhederne. Jeg må sige til forslagsstillerne, at rollen som instans, der kan skære igennem med påbud og krav til arbejdspladserne og virksomhederne, har Arbejdstilsynet.
Pia Christmas-Møller (KF), 2003-06-03:
Når jeg angreb venstrefløjen for bare at se på, i hvilken rækkefølge mennesker står på en venteliste, er det jo, fordi man hader private boliger, ligesom man hader private sygehuse så meget, at man hellere vil sige nej tak til den kapacitetsforøgelse, der kunne ligge her, frem for at tage det ind og sige: Velkommen, lad os da endelig også bruge dét til at løse det problem, vi har i det konkrete tilfælde på boligområdet.
Lone Dybkjær (RV), 2009-05-29:
Så skal jeg love og garantere, at København og ret mange andre steder ville blive affolket med hensyn til biler – eller afbilet, eller hvad det nu kan hedde – så hvis det er den diskussion, hr. Helge Adam Møller vil gå ind i, synes jeg, at det åbner nogle nye perspektiver, som jeg sådan set ikke er så ked af, men som jeg ikke helt har en fornemmelse af også driver den konservative politik i det daglige.
Ida Auken (RV), 2016-03-31:
Hvis vi har en anden erhvervsstruktur, hvor vi faktisk har nogle meget store og vigtige virksomheder, som ikke nødvendigvis bare er børsnoterede, men ejet på en anden måde, skal vi så ikke også sikre både de virksomheders kreditorer og samfundet mod den fare, der kan være, hvis de ikke bliver revideret ordentligt?
Morten Dahlin (V), 2023-01-19:
Så er det ganske rigtigt, at der står i regeringsgrundlaget, at man skal kigge på, hvordan man løser den udfordring, at vi har nogle enkelte skoler rundtomkring i vores samfund, hvor en alt for høj andel af de unge har anden etnisk baggrund end dansk, hvor det ikke er de danske værdier, der præger hverdagen, og hvor en dansk skoledag er en by i Rusland, eller måske skulle jeg nærmere sige en by i Mellemøsten.
Ole Birk Olesen (LA), 2023-01-26:
Og Folketinget kan have behov for at spørge ind til de ting, og der forekommer det bare nogle gange lidt for bekvemt, at når forsvarsministeren har rodet sig ud i alt muligt, får forsvarsministeren så bare en post som transportminister i stedet for, og så kan vedkommende ikke svare på spørgsmålet længere.
Poul Nyrup Rasmussen (S), 2000-05-25:
Jeg vil også gerne bekræfte, at jeg over for Kinas statsminister, Zhu Rongji, har rejst spørgsmålet om Grønlands rejeeksport til Kina, herunder også den særtold, som Kina har pålagt Grønland, og jeg håber, at vi med den nye WTO-aftale, som den amerikanske kongres jo nu ser ud til at tiltræde, og som er forhandlet i forhold til EU, vil se en meget hurtig tilbagevenden til mere normale tilstande, oven i købet med toldnedsættelser på Grønlands rejeeksport til Kina.
Pernille Rosenkrantz-Theil (EL), 2002-05-02:
Det var ikke lang tid, der gik, før Dansk Folkeparti simpelt hen var sølet ind i Christiansborgretorik. Når der bliver fremsat et forslag, som indeholder en definition af de basale ting, som hjemmehjælpen skal leve op til, som sikrer, at folk får retten til at få hjælp til at stå op om morgenen og gå i seng om aftenen, hjælp til personlig hygiejne, tøjvask, indkøb og madlavning, og Dansk Folkeparti så stemmer imod, er det da ren Christiansborgretorik at sige, at man lever op til den sætning, man sagde igen og igen under valgkampen, nemlig at de ældre skal sikres den nødvendige personlige pleje og omsorg.
Inger Støjberg (V), 2004-02-05:
Noget andet er, at vi med et generelt forbud mod pesticidrester melder os ud af det gode samarbejde, der er på EU-området, og derudover, som ministeren også allerede har været inde på, også opstiller en teknisk handelshindring, som jo er i direkte modstrid med EU-traktaten.
Lea Wermelin (S), 2022-04-26:
Vi kan jo alle sammen konstatere, dels at vi har brug for dem, og at vi også har truffet politiske beslutninger her i Folketinget og i nogle af de aftalekredse, vi har, som også vil lægge beslag på råstoffer, dels at vi har det her initiativ i strategien om bæredygtigt byggeri, som en bred kreds af partier også har igangsat, og hvor vi i den betænkning, vi afgav her sidste år, bemærkede, at vi er nødt til at have vidensgrundlaget på plads – også i forhold til at tage stilling til en eventuel national råstofstrategi.
Aleqa Hammond (UFG), 2018-01-19:
Når vi snakker om lufthavnene i Grønland og den udgift, der er, og som også statsministeren highlighter, så er det vigtigt for det grønlandske samfund at se, at det ikke bare er en udgift, men at det er en investering til at få midlerne tilbage til noget helt andet, som vi kan bruge det til.
Else Winther Andersen (V), 1999-04-29:
Man kan sige, at det er en succeshistorie, men samtidig har der jo over en årrække været en ret kraftig stigning både i antallet af pladser og i antallet af deltagere i voksenuddannelsen, så det er måske ved at være derhenne, hvor det er systemet frem for mennesket, og vi vil altså gerne have, at det er mennesket, der er i centrum.
Pelle Dragsted (EL), 2023-03-30:
Derfor er det enormt vigtigt, at vi har en mulighed for at håndhæve de overenskomster og andre regler, der gælder, og det er jo sådan set det, som det her lovforslag drejer sig om – det gør man så også, og man vinder ofte de her sager fagretligt, og de her selskaber bliver idømt en bod og skal altså betale det her lønefterslæb til dem, som de har underbetalt.
Torsten Schack Pedersen (V), 2011-10-12:
Det er nok sådan, jeg formoder at regeringsgrundlaget for 2011 skal læses, nemlig at man med glæde konstaterer, at med den skattereform, forårspakke 2.0, som den tidligere regering gennemførte, har man i 2020 råd til mere offentligt finansieret velfærd end uden skattereformen.
Søren Kolstrup (EL), 1999-12-14:
at sikre os, dels at ministeren kommer med en redegørelse på det her område i det kommende kalenderår, og dels også at vi sikrer os, at vi kan fortsætte CO2-besparelsesindsatsen over for erhvervene. Jeg synes, det ville være rart, hvis vi herfra også kan få en tilkendegivelse fra miljø- og energiministeren om, at man er indstillet på, at netop de positive erfaringer, vi har omkring den målrettede tilbageføring, kan fortsætte, og at der i hvert fald er vilje til at drøfte, hvordan de kan fortsætte.
Pernille Rosenkrantz-Theil (S), 2023-12-21:
For jeg er faktisk enig i de ting, som hr. Karsten Hønge siger indledningsvis om, at udsatte børn og unge har det rigtig svært, og at de rammer godt kan blive bedre, og det er jo heldigvis det, vi gør med barnets lov.
Susie Jessen (DD), 2025-12-09:
I forhold til de private virksomheder mener jeg at afbureaukratisering er rigtig, rigtig godt, og vi skal bruge det rigtigt, altså det her med at få fjernet en masse regler, som de bakser med, især de små og mellemstore virksomheder, som er ude i landdistrikterne.
Christoffer Aagaard Melson (V), 2024-12-13:
Som sagt ønsker vi også at lempe den kommunale administration, og vi må jo bare sige, at med den måde, man også historisk har forsøgt at lave de her ensartede tiltag på på Christiansborg i forhold til pladser og den slags ting og at detailstyre det, er det jo ikke gået særlig godt.
Morten Homann (SF), 2007-02-06:
Så ville det ikke være på sin plads, at Folketinget på det helt overordnede plan, som ligger i det her beslutningsforslag, giver et tilsagn, og at der dernæst kommer en VVM-undersøgelse og dernæst et konkret projekt, så vi kan se, om det konkrete beløb skal være 500 mio. kr. eller større end det?
Morten Østergaard (RV), 2006-04-18:
Jeg kan forstå, at ministeren altså er mere hærdet end de to integrationspolitikere, som nu for første gang fik syn for sagen og har været, man må sige, chokerede, men der, hvor vi måske så kan finde hinanden – og jeg hælder som sagt til at være enig i deres karakteristik – er så i, at det her jo ikke er en ny sag, det er jo en sag, vi har diskuteret gentagne gange, både i Integrationsudvalget og for så vidt også i Folketingssalen.
Eva Kjer Hansen (V), 2009-11-11:
Men så er der også som en del af kontrolsystemet beskrevet, hvordan kontrolinstanserne i de forskellige lande kan bistå hinanden og netop hjælpes ad i forhold til at afdække omfanget af snyderiet eller svindelen og på den måde assistere hinanden i forhold til, at man får taget de rigtige initiativer for at følge op på det, hvis der er problemer.
Elisabeth Arnold (RV), 2001-04-18:
Vi håber, at den vil medføre, at flere vil tage stilling til organdonation. Som det også blev sagt fra radikal side i debatten om B 47 i sidste samling, mener vi, at det er af stor betydning, at diskussionerne om organdonation tages ude i hjemmene sammen med ens nærmeste, så man kender hinandens holdning, hvis situationen skulle opstå.
Per Ørum Jørgensen (KF), 2006-03-29:
Da den konservative ordfører, fru Carina Christensen, desværre ikke kan være til stede, skal jeg på vegne af Det Konservative Folkeparti fremføre følgende: I Det Konservative Folkeparti har vi en klar ambition om at give vore universiteter og studerende de bedste muligheder for at tage del i globaliseringsprocessen.
Ulla Tørnæs (V), 2016-05-18:
Det er ikke det samme som ikke at anerkende, at når der sker nedskæringer, er det selvfølgelig en vanskelig opgave at skulle gennemføre de nedskæringer, men det skal selvfølgelig ses på baggrund af, hvad udgangspunktet er, og udgangspunktet er som sagt meget højt.
Troels Lund Poulsen (V), 2002-12-05:
Rammen for en politisk løsning af konflikten er bl.a. vedtagelsen af en tjetjensk forfatning og herefter gennemførelse af valg til præsident, parlament og lokale myndigheder i Tjetjenien. Kaster vi et blik på den øjeblikkelige situation i Tjetjenien, er den deprimerende.
Morten Bødskov (S), 2016-01-20:
Tværtimod fik han sat hele salen på den anden ende, da han jo, sådan som vi kender finansministeren, ikke bare sagde, men kraftigt udtrykte, at »den kommunale klagesang piner mig«; det fik jo alle til at ryge op i loftet, ikke mindst den før omtalte konservative borgmester for Høje-Taastrup, som jo ikke er hvem som helst, ej heller i Det Konservative Folkeparti, han er næstformand og en stor mand i kommunerne.
Hans Kristian Skibby (DF), 2012-10-25:
Mange af høringssvarene fremfører også, at det her lovforslag, hvis det bliver gennemført, vil medføre mindre gennemsigtighed og mindre åbenhed omkring hele processen i den kommunale og regionale forvaltning med hensyn til, hvornår man skal, og hvornår man ikke skal, eller hvornår man kan, eller hvornår man ikke kan konkurrenceudsætte en given opgave.
Henriette Kjær (KF), 2005-05-12:
Der er masser af mål, og jeg synes, hele oplægget er gennemsyret af, at gruppen af udlændinge selvfølgelig skal sidestilles med danskere, og vi kunne godt tænke os samme grad af deltagelse på arbejdsmarkedet, gennemførte uddannelser osv., som danskere har i dag, men vi har høje ambitioner både for danskere og for udlændinge, og det synes jeg da ligger implicit i det udspil, regeringen er kommet med.
Holger K. Nielsen (SF), 2008-02-29:
Det er med andre ord vigtigt, at vi ikke haster en beslutning igennem, og i den forbindelse må jeg sige, at jeg, da jeg læste »Ingeniøren« den 11. januar, blev lidt foruroliget, da jeg kunne se, at der er kommet en intern risikoanalyse fra Forsvarets Materieltjeneste, hvor man advarer imod at haste beslutningen igennem, fordi der er stor usikkerhed forbundet med den.
Anne Baastrup (SF), 1997-11-05:
Jeg skal ikke lægge skjul på, at SF blandt andet støttede ændringsforslaget om folkeafstemninger i forbindelse med skolenedlæggelser, og jeg vil da heller ikke på nogen måde afvise, at det kan være en god idé med minimumsregler, for så vidt angår elevråd og pædagogisk råds rettigheder, men grundlæggende tror jeg altså, at vi skal give os tid til demokrati for at få skolebestyrelserne, som for at sige det mildt mange steder ikke fungerer optimalt, til at virke. Vi ser alt for mange steder, at man har tømt stort set hele listen af suppleanter.
Claus Hjort Frederiksen (V), 2009-12-16:
Og jeg tør da slet ikke tænke tanken om, hvordan det var gået med privatforbruget, hvis ikke borgerne havde fået den sikkerhed, nemlig at der var en skattereform, der trådte i kraft i 2009, at der kommer endnu flere skattelettelser i 2010, og at SP-midlerne og selvpensioneringskonti var blevet frigivet.
Jeppe Søe (UFG), 2026-01-08:
Jeg kan huske, at den allerførste uge, jeg var del af Folketinget sammen med 62 andre, der var helt nye herinde, gjorde formanden, hr. Søren Gade, det, at han indkaldte alle til en kort samtale, inden de var blevet en del af kulturen, og inden de var blevet ødelagt af, at sådan gør vi her.
Rune Lund (EL), 2006-05-04:
Jeg er meget enig i de betragtninger, og jeg synes også, at hr. Morten Messerschmidt og Dansk Folkeparti nogle gange burde slå lyttelapperne lidt ud og høre på den kritik, der kommer af Danmark og den indflydelse, som Dansk Folkeparti har på dansk politik, for det er altså ikke småting, der foregår i det her land, når en institution som ECRI kommer og kritiserer forhold omkring fremmedhetz, fremmedhad, racisme og intolerance og et parti som Dansk Folkepartis indflydelse på regeringens politik.
Sigurd Agersnap (SF), 2025-11-27:
Nogle har en farfar eller en mormor, som måske kan hjælpe, nogle har en mand eller en kone, som endnu ikke har brugt deres barnets sygedage, og så er der nogle, som ringer ind på jobbet og melder sig selv syge, vel vidende at det ikke passer, men hvad skal de ellers gøre?
Torsten Gejl (ALT), 2017-04-04:
Ligesom flere af jer andre har jeg også en teenagedatter, og hun sagde her den anden dag til mig: Prøv at høre, far, når du snakker om jeres arbejde inde i Folketinget, så lyder det altså nogle gange lidt ligesom de konflikter, vi har i pigegruppen i klassen.
Mogens Lykketoft (S), 1999-09-07:
Den første nødvendige, ikke tilstrækkelige, men den første nødvendige forudsætning for, at vi har en god chance for at få betalt de ekstra regninger, der vil komme, når generationsbalancen ændrer sig, er, at vi reserverer besparelserne på renterne af gælden til at betale de ekstra regninger til flere, der skal på folkepension, flere, der skal på sygehus, flere, der skal have hjemmehjælp, og flere, der skal på plejehjem og i ældrebolig. Man kan nu engang ikke bruge pengene to gange, og derfor er det her ikke nogen realistisk måde at skaffe sig langsigtede skattelettelser på, og det synes jeg man skulle være så meget mere ærlig, end man er nået til endnu, nemlig at fortælle den danske befolkning det, sådan som regeringen også har gjort.
Helge Adam Møller (KF), 2000-04-13:
på side 5, at hvis en sådan dømt krigsforbryder eksempelvis skal sidde i 25 eller 30 år i et dansk fængsel, så skal hans familie, altså eventuelle kone og børn, have mulighed for at besøge ham, og hvis de ikke umiddelbart har mulighed for det fra det land, de bor i, ja, så kan de få opholdstilladelse i Danmark. Betyder det sagt på almindeligt dansk, at Danmark kan komme til at betale for, at en familie på fem, seks eller syv i 25 år bliver bosiddende i Danmark for at besøge deres far eller ægtemand, som er krigsforbryder indsat i et dansk fængsel? Det var de umiddelbare spørgsmål, jeg havde.
Christian Juhl (EL), 2015-11-17:
Det kan godt ske, at Dansk Folkeparti synes, at ambitionsniveauet er højt, men jeg skulle hilse og sige, at kriseniveauet i verden altså også er særdeles højt, og hvis ikke vi vil have flygtningepresset øget, er vi nødt til at gøre noget, også på den strategiske bane, ellers lykkes det ikke.
Marianne Jelved (RV), 1998-11-25:
Det er hos politikerne, vi henter svaret på den slags spørgsmål. Jeg har også hørt hr. Anders Ølgaard og hr. Erik Hoffmeyer sige, at hvis euroen kommer, bør Danmark være med, fordi det er der, beslutningerne træffes, ellers vil vi politisk miste meget stor indflydelse.
Frank Jensen (S), 2000-01-27:
Det har arbejdsgruppen indstillet, og når hr. Nonbo skriver i sit betænkningsbidrag, at arbejdsgruppen om hold af svin også støtter Venstres ændringsforslag om at hæve kilogrænsen fra 20 til 30 kg, så er det en manipulation, for arbejdsgruppen indstiller jo, at vi fastholder overbrusningen på mellem 20 og 30 kg.
Sophie Løhde (V), 2013-06-27:
Jeg kan se, at ordføreren nikker, det er jeg jo glad for, og det er også derfor, jeg gang på gang har slået fast, også her fra Folketingets talerstol, at såfremt Kommissionen måtte vælge at anlægge en sag mod Danmark, og såfremt Danmark måtte tabe en sag, så agter vi naturligvis at bringe dansk ret i overensstemmelse med EU-retten.
Peter Kofod (DF), 2025-02-21:
Så vil der også blive givet afslag i nogle tilfælde, men det vil jo så være, hvis grundene ikke er tungtvejende nok og man vurderer, at balancen er anderledes – at man er kommet for langt i svangerskabet, og at der kan være en risiko for noget, som ikke er høj nok.
Morten Bødskov (S), 2023-04-14:
Det er en vigtig debat, vi tager her i dag, for vi skal jo behandle, som det allerede har været fremme, beslutningsforslag B 23, der, som det nok også allerede er fremgået, er fremsat af SF og jo handler om at sikre erhvervsdrivende en ret til en basal erhvervskonto i et pengeinstitut, ligesom privatkunder også har det.
Karsten Lauritzen (V), 2015-10-23:
Men uden at vide, præcis hvad praksis er, er der vel i forhold til DUT og kommunerne en form for bagatelgrænse, og der er altså tale om enkeltstående tilfælde – det kan man se på lovforslagets side 3, hvor det står under de økonomiske konsekvenser – hvor ejendomme rammes af kystnedbrydning, og hvor kommunerne med den nye hjemmel kan give en fritagelse.
Per Clausen (EL), 2006-01-19:
Det er jo faktisk vigtigt, at det at spise og spise sundt indgår i en pædagogisk sammenhæng, hvor det også er en del af undervisningen, og der kunne madordningerne lige præcis kobles godt sammen med det, men så er forudsætningen ligesom, at det ikke koster noget, så der ikke er nogen, der ikke er med.
Finn Sørensen (EL), 2016-05-12:
Jeg synes, det er svært at hidse sig op til den helt store ideologiske debat ud fra dette beskedne forslag, der i al sin enkelhed går ud på, at vi regulerer en beløbsgrænse, der ikke har været reguleret i årevis, så den svarer til lønudviklingen på det danske arbejdsmarked.